钦定古今图书集成/理学汇编/学行典/第199卷 > 杨通照〈弟通杰〉
## 钦定古今图书集成/理学汇编/学行典/第199卷 > 杨通照〈弟通杰〉

按《明外史孝义传》：“杨通照、通杰，铜仁人。母周氏疾，兄
弟争拜祷，求以身代，阅三年不入内室。万历三十六
年，群苗流劫至其家，母被执去。二人往追之，转斗数
十里，被伤负痛不顾，至鬼空溪，见贼絷母大骂，声震
山谷，杀入重围中，为贼所磔死。通照年二十五，通杰
年二十二。泰昌元年，巡抚李橒、巡按史永安上其事”，
旌曰：“双孝之门。”